CELEX: 62019CA0900
Language: lt
Date: 2021-03-17 00:00:00
Title: Byla C-900/19: 2021 m. kovo 17 d. Teisingumo Teismo (pirmoji kolegija) sprendimas byloje (Conseil d'État (Prancūzija) prašymas priimti prejudicinį sprendimą) Association One Voice, Ligue pour la protection des oiseaux / Ministre de la Transition écologique et solidaire (Prašymas priimti prejudicinį sprendimą – Aplinka – Direktyva 2009/147/EB – Laukinių paukščių apsauga – 5 ir 8 straipsniai – Draudimas naudotis bet kokiu paukščių gaudymo būdu – 9 straipsnio 1 dalis – Leidimas naudotis, taikant leidžiančią nukrypti nuostatą, tokiu tradiciniu būdu – Sąlygos – Kito priimtino sprendimo nebuvimas – „Kito priimtino sprendimo“ nebuvimo pateisinimas vien šio tradicinio būdo išsaugojimu – Atrankusis gaudymas – Nacionalinės teisės aktai, leidžiantys gaudyti paukščius naudojant klijais išteptas lazdeles)

2021 5 10   
            
            
               LT
            
            
               Europos Sąjungos oficialusis leidinys
            
            
               C 182/17
            
         
      2021 m. kovo 17 d. Teisingumo Teismo (pirmoji kolegija) sprendimas byloje (Conseil d'État (Prancūzija) prašymas priimti prejudicinį sprendimą) Association One Voice, Ligue pour la protection des oiseaux / Ministre de la Transition écologique et solidaire
      
      (Byla C-900/19) (1)
      
      (Prašymas priimti prejudicinį sprendimą - Aplinka - Direktyva 2009/147/EB - Laukinių paukščių apsauga - 5 ir 8 straipsniai - Draudimas naudotis bet kokiu paukščių gaudymo būdu - 9 straipsnio 1 dalis - Leidimas naudotis, taikant leidžiančią nukrypti nuostatą, tokiu tradiciniu būdu - Sąlygos - Kito priimtino sprendimo nebuvimas - „Kito priimtino sprendimo“ nebuvimo pateisinimas vien šio tradicinio būdo išsaugojimu - Atrankusis gaudymas - Nacionalinės teisės aktai, leidžiantys gaudyti paukščius naudojant klijais išteptas lazdeles)
      (2021/C 182/23)
      Proceso kalba: prancūzų
      
         Prašymą priimti prejudicinį sprendimą pateikęs teismas
      
      
         Conseil d'État
      
      
         Šalys pagrindinėje byloje
      
      
         Ieškovės: Association One Voice, Ligue pour la protection des oiseaux
      
      
         Atsakovas: Ministre de la Transition écologique et solidaire
      
      
         dalyvaujant: Fédération nationale des Chasseurs
      
      
         Rezoliucinė dalis
      
      
                  1.
               
               
                  2009 m. lapkričio 30 d. Europos Parlamento ir Tarybos direktyvos 2009/147/EB dėl laukinių paukščių apsaugos 9 straipsnio 1 ir 2 dalys turi būti aiškinamos taip, kad vien to, jog paukščių gaudymo būdas yra tradicinis, savaime nepakanka nustatyti, kad šio būdo negali pakeisti kitas priimtinas sprendimas, kaip tai suprantama pagal šią nuostatą.
               
            
                  2.
               
               
                  Direktyvos 2009/147 9 straipsnio 1 dalies c punktas turi būti aiškinamas taip, kad pagal jį draudžiami nacionalinės teisės aktai, pagal kuriuos, nukrypstant nuo šios direktyvos 8 straipsnio, leidžiamas gaudymo būdas, lemiantis papildomus sugavimus, jeigu šie sugavimai, nors ir nedidelės apimties ir riboto laikotarpio, gali padaryti reikšmingos žalos sugautoms rūšims, kurių nebuvo planuojama gaudyti.
               
            
         (1)  OL C 54, 2020 2 17.